[image: ]
Disgrifiad Swydd:Cynorthwy-ydd Ymchwil Prosiect Gwerthuso Fernside

	Cyfadran:
	Cyfadran y Dyniaethau a'r Gwyddorau Cymdeithasol

	Adran/Pwnc:
	Yr Ysgol Reolaeth, yr Adran Pobl, Sefydliadau a Gwaith

	Cyflog:
	Gradd 7:£32,982 – £37,099 y flwyddyn (Pro Rata)

	Oriau gwaith:
	.4 CALl

	Nifer y swyddi:
	1

	Contract:
	Rôl am gyfnod penodol o 11 mis yw hon

	Lleoliad:
	Bydd deiliad y swydd hon yn gweithio ar Gampws y Bae



	
Prif Ddyletswyddau
	1. Cynorthwyo Dr Sandra Dettmer a Dr Jocelyn Finniear i werthuso prosiect Fernside ar gyfer Cyngor Sir Penfro.
2. Cysylltu â thîm gwerthuso’r prosiect a chyfranogwyr y prosiect. 
3. Gweithio ar ymchwil academaidd sy'n dibynnu ar gynhyrchu data cyfweliadau yn ogystal ag adolygu deunyddiau eilaidd sy'n gysylltiedig â'r prosiect. 
4. Disgwylir hefyd i ddeiliad y swydd archwilio’r llenyddiaeth sy'n gysylltiedig â'r rhaglen ymchwil a chynnal adolygiadau ohoni. 

	
	5. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, meddwl am syniadau newydd a chyflwyno canlyniadau.
6. Llunio adroddiadau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  
7. Bod yn hunangymhellol a defnyddio menter bersonol, gan geisio dod o hyd i ffyrdd addas o ymdrin â heriau a gofyn am arweiniad pan fo angen.
8. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a’r tu hwnt fel y bo'n briodol, megis ym myd diwydiant/masnach, mewn sefydliadau cyhoeddus, ac yn y byd academaidd.
9. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol.
10. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 
11. Bod yn gynrychiolydd neu’n aelod o bwyllgorau pan fo angen gan ddefnyddio'r cyfle i ehangu eich profiad proffesiynol.
12. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygiadau datblygiad proffesiynol a chymryd rhan mewn digwyddiadau hyfforddiant. 
13. Cynnal a gwella cysylltiadau â'r sefydliadau proffesiynol a chyrff perthynol eraill.
14. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith.


	
Dyletswyddau Cyffredinol
	15. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
16. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd.
17. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
18. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.

	Manyleb Person

	Meini Prawf Hanfodol: 
1. Gradd mewn Rheoli Busnes neu gymhwyster cyfatebol 
2. Tystiolaeth o’r gallu i ysgrifennu a chyhoeddi papurau ymchwil, yn enwedig ar gyfer cyfnodolion a adolygir a chyfrannu at y gwaith hwn. 
3. Tystiolaeth o'r gallu i gynnal ymchwil yn unol ag amcanion y prosiect.
4. Tystiolaeth o sgiliau rheoli a chynllunio prosiect i gyfrannu at y prosiect ymchwil.
5. Tystiolaeth o weithio mewn swydd sy'n gysylltiedig ag Adnoddau Dynol 
6. Dealltwriaeth o weithio mewn amgylchedd gofal cymdeithasol
7. Ymrwymiad i ddatblygiad proffesiynol parhaus 
Meini Prawf Dymunol
8. MSc Rheoli Adnoddau Dynol 
9. Byddai profiad o ddatblygu atebion digidol yn fanteisiol iawn, er nad yw'n hanfodol.

